# พระจันทร์สีรุ้ง
พระจันทร์สีรุ้ง เป็นละครโทรทัศน์ แนวโรแมนติกดราม่า ของบริษัท ละครไท จำกัด ผลงานของ ดา-หทัยรัตน์ อมตวณิชย์ นำแสดงโดย สุกฤษฎิ์ วิเศษแก้ว และ ทักษอร ภักดิ์สุขเจริญ ออกอากาศทุกวันพุธ-พฤหัสบดี ทางสถานีวิทยุโทรทัศน์ไทยทีวีสีช่อง 3 ในปี พ.ศ. 2552 ควบคุมการดำเนินงานโดย หทัยรัตน์ อมตวณิชย์ และกำกับการแสดงโดย ยุทธนา ลอพันธุ์ไพบูลย์ ออกอากาศตอนแรกวันที่ 3 มิถุนายน พ.ศ. 2552

พระจันทร์สีรุ้ง เป็นนวนิยาย โดยผลงานของผู้เขียน ในนามปากกา วัตตรา จัดพิมพ์ครั้งแรก ปี พ.ศ. 2549 โดยสำนักพิมพ์เพื่อนดี  เป็นผลงานที่สะท้อนแง่มุมเรื่องบทบาทหน้าที่ระหว่าง 'พ่อ' กับ 'ลูก' ของคำว่า 'พ่อ' ในความหมายของผู้ให้กำเนิด กับ 'พ่อ' ในความหมายแห่งผู้มีบุญคุณที่บุตรจะต้องตอบแทน แม้จะเป็นพ่อซึ่งมิใช่สายเลือดเดียวกันกับลูก แต่ก็ยังสามารถทำหน้าที่ของ 'พ่อ' ได้ดีกว่าพ่อซึ่งเป็นผู้ให้กำเนิดเสียอีก

ละครเรื่องนี้เริ่มต้นเมื่อชายไม่จริงหญิงไม่แท้สวมบทบาทเป็น “พ่อ” รับบทโดย พงษ์พัฒน์ วชิรบรรจง ภาระอันยิ่งใหญ่จึงเริ่มขึ้น เขาเลี้ยงดูเด็กคนหนึ่งที่เก็บมาเลี้ยงตั้งแต่แรกเกิด รับบทโดย บี้-สุกฤษฎิ์ วิเศษแก้ว ซึ่งในครั้งนี้เป็นการร่วมงานละครเป็นครั้งแรกของ บี้ จากเอ็กแซ็กท์ กับบริษัท ละครไท จำกัด คู่กับ แอฟ-ทักษอร ภักดิ์สุขเจริญพระจันทร์สีรุ้ง นักแสดง

 เรื่องย่อ 
อารักษ์ (พงษ์พัฒน์ วชิรบรรจง) เป็นนางโชว์สาวประเภทสอง ที่รับเด็กผู้ชายแรกเกิดมาจากเพื่อนนางโชว์ด้วยกันที่คลอดแล้วทิ้งไว้ไปอยู่กับฝรั่งที่เมืองนอก อารักษ์ก็รักเด็กคนนี้มาก และหนีจากวงสังคมนางโชว์ไปเปิดร้านเสริมสวยที่เชียงใหม่ ทำตัวใหม่เป็นผู้ชายเจ้าของร้านเสริมสวยที่หล่อมาก และกิจการดีขึ้นเป็นลำดับเพราะเด็กผู้ชายคนนี้เป็นกำลังใจ ไม่มีใครรู้ว่าอดีตอารักษ์คือกะเทยนางโชว์ แม้แต่ตะวัน (สุกฤษฎิ์ วิเศษแก้ว) ลูกชายที่น่ารัก อารักษ์สั่งสอนตะวันจากนิทานพระจันทร์ยามค่ำคืน สองพ่อลูกจะคุยกระหนุงกระหนิงกันด้วยความรัก จากนิทานพระจันทร์ เมื่อโตขึ้นอารักษ์ส่งตะวันเข้าเรียนในโรงเรียนที่ดีที่สุดของเชียงใหม่ เป็นโรงเรียนฝรั่ง สองคนพ่อลูกรักกันมาก จนจะขาดจากกันไม่ได้ เมื่อตะวันเป็นหนุ่มมาสอบเข้าเรียนต่อมหาวิทยาลัยในกรุงเทพฯ และพบกับปลายฟ้า (ทักษอร ภักดิ์สุขเจริญ) เป็นเพื่อนมหาวิทยาลัยเดียวกัน ตะวันหลงรักปลายฟ้าตั้งแต่แรกเห็น และรักมาตลอด ไม่เคยปันใจให้ใครแม้จะมีเพื่อนสาวจำนวนมากมาให้ความสนใจ แต่ปลายฟ้าผู้เย่อหยิ่งจะคอยดูถูกตะวันตลอดเวลาเช่นกัน เพราะปลายฟ้าเป็นลูกคนรวย มีแฟนแล้วเป็นหนุ่มสังคมชื่อดัง จนวันหนึ่งตะวันกลายเป็นนักร้องซูเปอร์สตาร์ของฟ้าเมืองไทย และจากการตื๊อรักของตะวัน จนปลายฟ้าเห็นใจมาคบหาตะวันเป็นคู่รัก เรื่องกำลังจะดี แต่ปรากฏว่าแม่ของตะวัน อรดี (จินตหรา สุขพัฒน์) ที่ไปมีสามีฝรั่งกลับมาเมืองไทย มีฐานะร่ำรวยและคิดถึงลูก สืบทราบจนแน่ชัดว่าลูกอยู่กับอารักษ์จึงจะไปตามลูกกลับมา แต่ขณะนั้นตะวันผู้แสนน่ารัก นิสัยดี ร่าเริง มีน้ำใจ ก็พบอุบัติเหตุสมองกระทบกระเทือนจำความในช่วงต้น ๆ ไม่ได้ รวมถึงจำอารักษ์พ่อของตนเอง และปลายฟ้าไม่ได้อีกด้วย อรดีจึงเข้ามาแทรกบอกว่าเป็นแม่ และกล่าวหาว่าอารักษ์คือผู้ชายที่ไม่หวังดีกับตะวันอย่าไปคบด้วยเด็ดขาด ทำให้ตะวันปวดหัวทุกครั้งที่คิดถึงอดีต แต่ต้องเชื่อแม่และรังเกียจอารักษ์ หลังอุบัติเหตุนิสัยของตะวันเปลี่ยนไปเป็นคนละคนจากคนน่ารัก กลายเป็นคนที่นิสัยดื้อรั้น มุทะลุ ปากจัด ไม่เกรงกลัวใครหน้าไหนทั้งสิ้น ปลายฟ้าจึงพยายามช่วยเหลืออารักษ์ด้วยการเล่าเรื่องนิทานพระจันทร์ให้ตะวันฟังบ่อย ๆ จนตะวันเริ่มเห็นอดีตขึ้นมารำไร ในที่สุดก็จำความได้และกลับมาเป็นตะวันที่น่ารักเหมือนเดิม เป็นลูกที่รักพ่ออารักษ์ และมีคู่รักที่รักกันมากชื่อปลายฟ้า

 บทตัวละคร 
 สุกฤษฎิ์ วิเศษแก้ว รับบท ตะวัน
ชายหนุ่มช่างฝัน ละเอียดอ่อน สุภาพอ่อนโยน แต่มีไฟฝันทะเยอทะยาน ต้องการการยอมรับจากคนในสังคม คนแวดล้อม เอาจริงเอาจังมุ่งมั่น กตัญญู
 ทักษอร ภักดิ์สุขเจริญ รับบท ปลายฟ้า
หญิงสาวสุภาพอ่อนโยน เป็นตัวของตัวเอง กตัญญู มองโลกในแง่ดี รักความถูกต้อง เข้าใจโลก และชีวิต เป็นผู้คลี่คลายปัญหาต่าง ๆ ทั้งของพ่อตัวเองและของคนรักอย่างตะวัน
 พงษ์พัฒน์ วชิรบรรจง รับบท อารักษ์
หนุ่มใหญ่วัย 35-55 เป็นกะเทยที่สุภาพเรียบร้อย เคร่งขรึม จริงจังกับชีวิตไม่กรี๊ดกร๊าด กรีดกราย มีความฝันสูงสุดกับการเป็นพ่อที่ดี เพื่อลบล้างภาพของตนเอง ขยันอดทน เก็บกด อ้างว้าง มองโลกในแง่ดี เสียสละ
 จินตหรา สุขพัฒน์ รับบท อรดี
สาววัย 25-45 เป็นอดีตหมอนวดที่เห็นแก่ตัว ไม่มีคุณสมบัติความเป็นแม่ รักสบาย เจ้าเล่ห์ เพทุบาย โรคบ้าอยากได้เงิน จอมโวยวาย ปากร้าย ใจนักเลง บ้าบอ
 วรฤทธิ์ ไวยเจียรนัย รับบท ศศิน
ชายหนุ่มวัย 28-30 เจ้าเล่ห์เจ้าเหลี่ยม เจ้าเสน่ห์ เห็นแก่ตัว เอาแต่ใจตนเอง ปากร้าย ยกตนข่มท่าน ใจคอโหดเหี้ยม อำมหิต เลือดเย็น
 สินิทธา บุญยศักดิ์ รับบท ภัครินทร์
สาวใหญ่วัย 35-40 ปี เป็นผู้ที่ปั้นให้ตะวันเป็นนักร้องที่มีชื่อเสียง ญาติผู้พี่ของปลายฟ้าที่มองโลกในแง่ดี มองคนเก่ง ใจดีแต่เข้มงวด มีระเบียบวินัย มองการณ์ไกล มีวาทะดี
 สุมนต์รัตน์ วัฒนาเศลารัตน์ รับบท เกยูร
สาววัย 20-25 เพื่อนสนิทที่แอบรักตะวัน หวังดีต่อเขา แต่เพราะความรักที่มั่นคงทำให้เกิดความเห็นแก่ตัว อยากเอาชนะใจตะวัน ยอมทำทุกอย่างทั้งที่รู้ว่าไม่ถูกต้อง
 สุริยนต์ อรุณวัฒนกูล รับบท นาวา
 สโรชา วาทิตตพันธ์ รับบท แก้วตา
สาววัย 25-35 เป็นคนสุภาพอ่อนน้อมถ่อมตน จริงจัง จริงใจ รักและปรารถนาดีต่อทุกคนที่ เกี่ยวข้องกับอารักษ์และตะวัน
 ธิตินันท์ สุวรรณศักดิ์ รับบท ครูชนะ
ชายวัย 35-40 เป็นครูที่ดีมีน้ำใจรักนักเรียน โดยเฉพาะกับตะวันที่รักเหมือนลูก เอาใจใส่อบรม ศิษย์โปรดทุกๆ ด้าน รักความถูกต้อง ทุ่มเทเสียสละ
 อัมราภัสร์ จุลกะเศียน รับบท สิริกานดา
ดาราสาววัย 20-25 เปรี้ยวจี๊ดจ๊าด จอมมารยา ใช้ชีวิตหวือหวา ชอบทำตัวเป็นข่าวกับเหล่าไฮโซ เพื่อยกระดับตัวเอง รักศศินมากจึงข่มขู่ปลายฟ้าทุกวิถีทางเพื่อให้เธอเลิกยุ่งกับศศิน แต่เมื่อรักไม่สมหวัง จึงคิดทำร้ายศศินอย่างเลือดเย็น
 สถาพร นาควิลัย รับบท สถาพร
หนุ่มใหญ่วัย 50-55 นายตำรวจระดับสูงที่ขี้โอ่ รสนิยมสูง หน้าใจใหญ่กว้าง เข้มงวดกับครอบครัว และกับหน้าที่การงานจนกลายเป็นจุดอ่อนที่ทำให้ตกเป็นผู้ต้องสงสัยพัวพันคดีทุจริตเงินสวัสดิการ
 ยุทธนา ลอพันธ์ไพบูลย์ รับบท พบโชค
หนุ่มใหญ่วัย 45-50 เป็นเจ้าของค่ายเพลงที่เข้มงวด รักความถูกต้อง เจ้าคารม มองทุกอย่างเป็นธุรกิจ เป็นเงิน
 สุปราณี เจริญผล รับบท ดารณี
หญิงวัย 50-52 แม่ของปลายฟ้าที่ สวยสง่าสงบเยือกเย็นเป็นผู้ดี เป็นช้างเท้าหลัง ยอมทำตามบัญชาของสามีทุกอย่าง แม้รู้ว่าฝืนใจลูกสาว เพื่อไม่ให้เกิดเรื่องยุ่งยากในครอบครัว
 สุเชาว์ พงษ์วิไล รับบท ศักดา
หนุ่มใหญ่วัย 50-55 พ่อของศศิน ผู้มีอิทธิพลทรงอำนาจ ขี้โอ่ ใจนักเลง เห็นแก่ตัว บ้าอำนาจ รักลูกชาย ลำเอียง
 ชนานา นุตาคม รับบท วิมล
สาวใหญ่วัย 40-45 จอมอิทธิพลในแวดวงหญิงขายบริการย่านเพชรบุรีตัดใหม่ เค็ม เห็นแก่ตัว ขี้โม้ โลภมาก ปากกล้า
 วรายุฑ มิลินทจินดา รับบท ป้อ (ปรีดา)
หนุ่มใหญ่วัย 45-50 เพื่อนสนิทของอารักษ์ที่ปากร้ายแต่ใจดี ขี้บ่นแต่จริงใจ รักเพื่อน ซื่อสัตย์ มีน้ำใจ
 ปัญญาพล เดชสงค์ รับบท ชัชชัย
หนุ่มวัย 28-30 ปี คู่ขาของอารักษ์ รูปหล่อ เจ้าเล่ห์ ปากร้าย เห็นแก่ตัว โลภมาก อกตัญญู
 จุ๊บจิ๊บ เชิญยิ้ม รับบท วนัส
หนุ่มวัย 20-25 เป็นเพื่อนสนิทของตะวันที่มหาวิทยาลัย
 ชมพู่ ก่อนบ่ายฯ รับบท ฝน
สาววัย 20-25 เป็นเพื่อนสนิทของปลายฟ้าที่มหาวิทยาลัย
 เวนย์ ฟอลโคเนอร์
 ด.ช.ทัศน์พล วิวิธวรรธน์ รับบท ตะวัน (วัยเด็ก)

 รางวัล 
 งานประกาศผลรางวัล รางวัล ผู้เข้าชิง ผลรางวัล หมายเหตุรางวัลสื่อสร้างสรรค์สุขภาพจิต ปี 2552 สื่อสร้างสรรค์สุขภาพจิต สาขาละครโทรทัศน์ พระจันทร์สีรุ้ง ทีวีอินไซด์ ฮอท อวอร์ด 2009TV Inside Hot Awards ปี 2009 พระเอก Hot แห่งปี สุกฤษฎิ์ วิเศษแก้ว  นางเอก Hot แห่งปี ทักษอร ภักดิ์สุขเจริญ  ละคร Hot แห่งปี พระจันทร์สีรุ้ง Seventeen Choice Awards 2009 นักแสดงนำหญิงยอดเยี่ยม แสดงได้สมบทบาทตีบทแตก ทักษอร ภักดิ์สุขเจริญ สุดสัปดาห์ Young & Smart Vote 2009 นักแสดงชายยอดนิยม สุกฤษฎิ์ วิเศษแก้ว  ได้รับอันดับ 2 นักแสดงหญิงยอดนิยม ทักษอร ภักดิ์สุขเจริญ  ได้รับอันดับ 3รางวัลขวัญใจสื่อมวลชน ดารานำชายยอดเยี่ยม สุกฤษฎิ์ วิเศษแก้ว  ผู้กำกับยอดเยี่ยม ยุทธนา ลอพันธ์ไพบูลย์ โหวตที่สุด!ของเฉลิมไทย 2009 ดารานำชายยอดเยี่ยม 2009 พงษ์พัฒน์ วชิรบรรจง  ได้รับอันดับ 2คมชัดลึก อวอร์ด ครั้งที่ 7"อ๊อฟ"-"ป็อก"คว้านำชาย-หญิงเยี่ยม"คมชัดลึก อวอร์ด  คมชัดลึก นักแสดงชายยอดนิยม สุกฤษฎิ์ วิเศษแก้ว  นักแสดงหญิงยอดนิยม ทักษอร ภักดิ์สุขเจริญ  นักแสดงนำชายยอดเยี่ยม พงษ์พัฒน์ วชิรบรรจง  ละครไทยยอดนิยม พระจันทร์สีรุ้ง ท็อปอวอร์ด 2009 ดารานำชายยอดเยี่ยม สุกฤษฎิ์ วิเศษแก้ว  ดาราสมทบชายยอดเยี่ยม พงษ์พัฒน์ วชิรบรรจง  ดาราสมทบหญิงยอดเยี่ยม จินตหรา สุขพัฒน์ รางวัลโทรทัศน์ทองคำ ครั้งที่ 24ผลรางวัลโทรทัศน์ทองคำครั้งที่ 24 ประจำปี 2552 ดาราสนับสนุนชายดีเด่น พงษ์พัฒน์ วชิรบรรจง  ละครสร้างสรรค์สังคมดีเด่น พระจันทร์สีรุ้ง รางวัลไนน์เอ็นเตอร์เทน อวอร์ดส์ ครั้งที่ 3พระจันทร์สีรุ้ง ผงาดรางวัลไนน์ เอ็นเตอร์เทน นักแสดงชายแห่งปี พงษ์พัฒน์ วชิรบรรจง  ละครโทรทัศน์แห่งปี พระจันทร์สีรุ้ง เฉลิมไทย จอแก้ว อวอร์ด ครั้งที่ 1 นักแสดงชายในบทนำแห่งปี จากละครประเภทชีวิต พงษ์พัฒน์ วชิรบรรจง ไม่มีการประกาศผล นักแสดงหญิงในบทสมทบแห่งปี จินตหรา สุขพัฒน์ Hamburger Awards ครั้งที่ 7 นักแสดงนำชายยอดเยี่ยม พงษ์พัฒน์ วชิรบรรจง  ดาราสมทบหญิงยอดเยี่ยม จินตหรา สุขพัฒน์ สตาร์เอนเตอร์เทนเมนต์อวอร์ดส 2009 ครั้งที่ 8 ผู้แสดงสมทบชายยอดเยี่ยม พงษ์พัฒน์ วชิรบรรจง  ผู้แสดงสมทบหญิงยอดเยี่ยม จินตหรา สุขพัฒน์ รางวัลนาฏราช ครั้งที่ 1  นักแสดงสมทบชายยอดเยี่ยม พงษ์พัฒน์ วชิรบรรจง  นักแสดงสมทบหญิงยอดเยี่ยม จินตหรา สุขพัฒน์  ละครยอดเยี่ยม พระจันทร์สีรุ้ง สยามดาราสตาร์อวอร์ด 2010 จอมขโมยซีน พงษ์พัฒน์ วชิรบรรจง  ผู้กำกับละครยอดเยี่ยม ยุทธนา ลอพันธ์ไพบูลย์  ละครยอดเยี่ยม พระจันทร์สีรุ้ง ทีวีอินไซด์ ฮอท อวอร์ด 2010 ละคร Hot แห่งปี พระจันทร์สีรุ้ง